# Emballasje

## Spørsmål til markedsdialog

|  |  |
| --- | --- |
| **Spørsmål** | **Oppfølging /bakgrunn** |
| Kan dere tilby et system for retur og ombruk av leveringsemballasjen til noen av produktene på denne avtalen?  Hvis ja; hvilke produkter og hvilke deler av leveringsemballasjen? | Dersom du får flere ja, still som minimumskrav at aktuell emballasje kan returneres og ombrukes.  Ev. vurder å benytte som en del av tildelingskriteriene. |
| Kan dere tilby redusert mengde leveringsemballasje for noen av produktene? Kan dere tilby et leveringssystem hvor produktene leveres uten emballasje?  Hvis ja; hvilke og hvordan? | Dersom du får flere ja, still som minimumskrav at produktene leveres med redusert mengde eller uten emballasje (vær så spesifikk som mulig basert på svarene i markedsdialogen).  Ev. vurder å benytte som en del av tildelingskriteriene. |
| Er det noe av emballasjen på produktene som inngår i denne avtalen som ikke kan kildesorteres og gjenvinnes? Hvis ja; hvilken emballasje for hvilke produkter? | Som standard bør det stilles krav til at emballasjen er gjenvinnbar.  Vurder om det må gis unntak fra kravet om gjenvinnbar emballasje for enkeltemballasje/ enkeltprodukter basert på tilbakemeldingene på dette spørsmålet. |
| Kan dere tilby emballasje laget av gjenvunnet materiale? Hvis ja; hvilken emballasje og hvor stor andel? | Vurder å stille krav til at det benyttes gjenvunnet emballasje for enkeltprodukter/enkelte deler av emballasjen/ en viss andel av emballasjen. |

## 1. Eliminere bruk av emballasje

Den største miljø- og klimaeffekten vil være å eliminere bruk av emballasje. Benytt gjerne markedsdialog og svar fra leverandørene som grunnlag.

|  |  |  |
| --- | --- | --- |
| **Spørsmål** | **Oppfølging** | |
| Kan man eliminere eller redusere bruken av emballasje for produktene?  Ja, alle  Ja, følgende: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Nei | Hvis ja; still krav til at produkter leveres uten emballasje eller med redusert emballasje. Benytt f.eks. følgende ordlyd:  *Kravspesifikasjon*  *Følgende produkter skal leveres uten/med redusert emballasje: [sett inn aktuelle produkter]*  *Leverandør skal beskrive sitt leveringssystem for å levere varer uten emballasje, og hvordan man sikrer at produktene leveres uten skader.*  Hvis nei; fortsett videre på punktene i dette dokumentet. |
| Kan man benytte ombrukbar emballasje/ leveringsinnpakning for produktene i avtalen?  Ja, alle  Ja, følgende: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Nei | Hvis ja; still krav til at enkelte eller alle produkter leveres med ombrukbar emballasje. Benytt f.eks. følgende ordlyd:  *Tilbyder skal tilby ombrukbar emballasje/ leveringsinnpakning for følgende produkter: [sett inn aktuelle produkter].*  Hvis nei; fortsett videre på punktene i dette dokumentet. |

## 2. Benytt emballasje som inngår i et ombruks- og gjenvinningssystem

Det neste tiltaket vil være å kjøpe så miljøvennlig emballasje som mulig. Den første delen av kravet retter seg mot materialet emballasjen er laget av. Den andre delen av kravet retter seg mot at emballasjen kan gjenvinnes etter bruk.

Dersom det er en avtale som inneholder mye emballasje og det er ønskelig å adressere emballasje nærmere eller benytte tildelingskriterium, se også denne for inspirasjon og eksempel på scoremodell for tildelingskriterium på emballasje: [Udkast til fællesnordiske kriterier for emballager (regioner.dk)](https://www.regioner.dk/media/21261/nordiske-kriterier-for-mere-baeredygtig-emballage-marts-2022.pdf).

Se ev. også Oslo kommunes plastveileder for mer informasjon: [plastveileder\_oslo\_kommune.pdf (anskaffelser.no)](https://anskaffelser.no/sites/default/files/plastveileder_oslo_kommune.pdf)

Forslag kravspesifikasjon

|  |  |
| --- | --- |
| **Krav** | **Dokumentasjonskrav** |
| Emballasje skal så langt som mulig ikke være laget i plast, men alternativer som papp, massivpapp, papir, kartong, bambus, tre el.l. Dersom det for enkelte av de etterspurte produktene ikke finnes alternativer til plast, skal disse fortrinnsvis være av gjenvunnet plast eller gjenvinnbar plast.  Produkter av fossilbasert plast skal/bør være laget av gjenvunnet plast. Biobasert plast skal/bør være laget av biomasse fra bærekraftige kilder, for eksempel basert på sekundære råvarer slik som rester fra annen industri eller avfall. Alle typer bionedbrytbar plast (bionedbrytbar-, komposterbar- og oxo-nedbrytbar plast) som sorteres som restavfall bør unngås.  All emballasje som benyttes i forbindelse med levering og distribusjon skal kunne kildesorteres, inngå i et retursystem og være gjenvinnbar. Emballasjen skal være tydelig merket med hvordan den skal sorteres.  Produktene skal ikke ha mer innpakning enn det som trengs for å frakte, oppbevare og merke produktene forsvarlig. | Det skal tydelig merkes i produktliste/prisskjema (vedlegg x) hvilket materiale produktene består av, og hvorvidt de er laget av gjenvunnet materiale og/eller er gjenvinnbare. |

## 3. Kontraktsoppfølging

Mulig kontraktsvilkår

|  |
| --- |
| **Kontraktsvilkår** |
| Leverandør skal gjennom kontraktsperioden arbeide for å oppnå følgende:   * Redusere bruk av plast og øke andelen av ombrukbar, fornybar og resirkulert materiale. * Sørge for at emballasje enkelt skal kunne separeres for hånd i enkeltmaterialer, som kan resirkuleres (for eksempel papp, papir, plast og tekstil). * Sikre tydelig merking av emballasje som øker grad av kildesortering og gjenvinning.   Det skal årlig rapporteres på status for dette arbeidet. En oversikt over hvilke aktiviteter og tiltak som er gjennomført for hver av punktene over skal sendes oppdragsgiver i forkant av årlige kontraktsmøter. |

Interne rutiner

For særlig relevante avtaler hvor det kjøpes inn stort volum emballerte produkter, bør det gjøres en innsats internt for å øke kunnskapen om emballasjen på produktene.

* For kontraktsforvalter i samarbeid med sluttbruker: Identifisere områder som er aktuelle for ombrukbar emballasje og utfordre leverandør på nye løsninger.
* Opprette kanal for bestillere/sluttbruker for innrapportering av unødvendig/uhensiktmessig emballasje, emballasje som ikke enkelt kan separeres i enkeltmaterialer eller ikke er tilstrekkelig merket for sortering.